b'\n_START_ARTICLE_\nStephen Freiheit\n_START_PARAGRAPH_\nStephen Freiheit (f\xc3\xb8dt 21. februar 1965) er en tyskf\xc3\xb8dt dansk fotograf, der efter studier p\xc3\xa5 den tjekkiske filmskole har portr\xc3\xa6tteret en lang r\xc3\xa6kke danske og udenlandske personligheder, heriblandt Dalai Lama, Yoko Ono, Marc Almond, Pierre & Gilles, Natasha Atlas, Caroline Henderson, Trine Dyrholm, Mette Fugl, Sonja Richter m.fl._NEWLINE_Siden 2003 har han v\xc3\xa6ret fast fotograf for blandt andet magasinet Jazz Special, hvortil han blandt mange andre har portr\xc3\xa6tteret Airto Moreira, J\xc3\xb8rgen Leth, Avishai Cohen, Boris Rabinowizc._NEWLINE_Freiheit udgav i 2003 i samarbejde med rapperen Kuku Agami portr\xc3\xa6tbogen "Related" til fordel for dansk R\xc3\xb8de Kors og har bidraget til flere fotografiske bogudgivelser, heriblandt "En dag i Danmark"._NEWLINE_Stephen Freiheit har udstillet p\xc3\xa5 bl.a. Galleri Chistian Dam, Charlottenborg, Centro Cultural Andratx, Fotografisk Center, Galopperiet og har produceret billedserier til en lang r\xc3\xa6kke danske og udenlandske dagblade og magasiner. Herudover har han produceret musikvideoer og kortfilm og arbejder p\xc3\xa5 en st\xc3\xb8rre fotografisk bogudgivelse samt en kortfilm om eksiltibetanere i Nepal.'